खो-खो में गुढ़ाकटला, कबड्डी में खुरीकलां प्रथम
दौसा | राजीवगांधी खेल अभियान के अंतर्गत जिला स्तरीय ग्रामीण खेलकूद प्रतियोगिता में सोमवार को बालक वर्ग में खो-खो और कबड्डी तथा बालिका वर्ग में कबड्डी का फाइनल हुआ। बालक वर्ग में खो-खो में गुढ़ाकटला बांदीकुई की टीम ने प्रथम रही, जबकि बसवा को दूसरा स्थान मिला। इसी प्रकार कबड्डी में खुरीकलां ने काबलेश्वर को हराकर पहला स्थान हासिल किया। बालिका वर्ग के अंतर्गत कबड्डी में ब्लॉक बांदीकुई की टीम प्रथम रही, जबकि दूसरे स्थान पर खुरीकलां की टीम रही। काबलेश्वर की टीम तीसरे नंबर पर रही। समापन पर राजेश पायलट स्टेडियम में प्रथम, द्वितीय तृतीय पोजिशन प्राप्त खिलाड़ियों को मेडल प्रमाण पत्र दिए। इस मौके पर जयपुर से आए वॉलीबॉल प्रशिक्षक प्रवीण शर्मा, शारीरिक शिक्षक गुढ़ाकटला बाबूलाल, सलेमपुरा के नजर हुसैन, राजौली के उस्मान खान, मानपुर से श्रवण कुमार, रामावतार शर्मा आदि थे। खेल अधिकारी ने सभी का आभार व्यक्त किया।
hin_Deva hin_Deva